Orbitos elementai

Orbitos elementai – dydžiai, reikalingi pilnai apibūdinti orbitą ir planetos arba kito kūno, pvz., kometos vietai joje.

 Naudojami žymėjimai 

EE' – ekliptikos plokštuma
MM' – kūno orbitos plokštuma
S – Saulė
☊ – kilimo mazgas
☋ – leidimosi mazgas
γ – pavasario lygiadienio taškas

Atkarpa, jungianti kilimo ir leidimosi mazgus, yra vadinama mazgų linija.

 Planetų orbitų elementai 
Planetos juda elipsinėmis orbitomis. Yra 6 planetų orbitų elementai. Planetos orbitos plokštumos padėtį nusako du elementai: orbitos plokštumos posvyris i į ekliptikos plokštumą ir kilimo mazgo heliocentrinė ilguma Ω – kampas tarp pavasario lygiadienio taško γ ir kilimo mazgo ☊. Ω kampo viršūnėje yra Saulė.
Kitas elementas – perihelio nuotolis nuo mazgo ω – kampas tarp kilimo mazgo ☊ ir perihelio taško Π. Jis nurodo orbitos orientaciją jos plokštumoje.
Orbitos didysis pusašis a ir ekscentricitetas e – apibūdina orbitos formą ir dydį.
Paskutinis orbitos elementas – perėjimo per perihelį momentas τ.

 Parabolinės orbitos elementai 
Parabolinę orbitą apibūdina 5 elementai. Pirmi keturi elementai yra tokie patys kaip ir elipsinės orbitos – i, Ω, ω ir τ.
Penktas elementas yra perihelio nuotolis q.
(ekscentricitetas yra lygus vienetui, e=1)

! Pavadinimas
! Simbolis
! Papildoma informacija
|-----
| Orbitos plokštumos posvyris
|    i
| 0°<i<180°; i>90° kai kūnas juda priešinga negu Žeme kryptimi.
|-----
| Kilimo mazgo heliocentrinė ilguma
|    Ω
| 0°<Ω<360°; Atskaitomas nuo pavasario lygiadienio taško γ į rytus.
|-----
| Perihelio nuotolis nuo mazgo
|    ω
| 0°<ω<360°; Atskaitomas nuo kilimo mazgo kūno judėjimo kryptimi.
|-----
| Orbitos didysis pusašis
|    a
| Kūnams, judantiems paraboline orbita a nėra naudojamas.
|-----
| Ekscentricitetas
|    e
| Kūnams, judantiems paraboline orbita e=1
|-----
| Perėjimo per perihelį momentas
|    τ
| -
|-----
| Perihelio nuotolis
|    q
| Kūnų, judančių paraboline orbita, orbitos elementas.
|}

Kategorija:Dangaus mechanika

fr:Orbite#Éléments orbitaux